open-index/open-wikipedia-markdown huggingface dataset:
Lianghe

**Lianghe** (kinesisk: 梁河县; pinyin: *Liánghé Xiàn*) er et fylke i provinsen Yunnan i Folkerepublikken Kina. Det ligger i det autonome prefektur Dehong.

I 1999 var folketallet på  innbyggere.

## Administrative enheter
**Storkommunene** Zhedao 遮岛镇, Mengyang 勐养镇, Mangdong 芒东镇

**Kommunene** Pingshan 平山乡, Xiaochang 小厂乡, Dachang 大厂乡, Hexi 河西乡

**Nasjonalitetskommunene** (for achangfolket) Jiubao 九保阿昌族乡, Nangsong 曩宋阿昌族乡

## Referanser
Xichou

**Xichou** (kinesisk: 西畴县; pinyin: *Xīchóu Xiàn*) er et fylke i provinsen Yunnan i Folkerepublikken Kina. Det ligger i det autonome prefekturet Wenshan.

I 1999 var folketallet på  innbyggere.

## Administrative enheter
**Storkommuner:**
*Xisa 西洒镇, Xingjie 兴街镇
**Kommuner:**
*Banggu 蚌谷乡, Lianhuatang 莲花塘乡, Xinmajie 新马街乡, Bailin 柏林乡, Fadou 法斗乡, Dongma 董马乡, Jijie 鸡街乡

## Referanser


## Eksterne lenker
* Infoside
Huangping

**Huangping** (kinesisk: 黄平县; pinyin: *Huángpíng Xiàn*) er et fylke i provinsen Guizhou i Folkerepublikken Kina. Det er understilt det autonome prefekturet Qiandongnan.

I 1999 var folketallet på  innbyggere.

## Referanser
City Nord

**City Nord** er et kjøpesenter i Bodø. Det ligger i bydelen Stormyra og eies av Coop Nordland SA. Per 7. august 2025 er senteret på om lag 70 000 m² og rommer 115 virksomheter. Det ble i 2018 ansett å være Nord-Norges største kjøpesenter målt i omsetning.

## Utbygginger og ombygginger
Den 12. november 1981 åpnet Domus Interiør, som markerte starten på utviklingen av kjøpesenteret City Nord. Seks år senere tok flere virksomheter i bruk tilstøtende lokaler, og etter en større utbygging åpnet City Nord som kjøpesenter 1. september 1994 med et samlet salgsareal på 17 000 m². Senteret ble ytterligere utvidet i 1998 til om lag 23 000 m². 

En ny utbyggingsfase startet i 2008. Det ombygde senteret ble innviet i 2011, da salgsarealet var økt til 40 000 m² og et parkeringshus var oppført. Etter videre utvidelser hadde City Nord i 2015 et salgsareal på rundt 65 000 m² og rommet i 2019 106 virksomheter. Siste utbygging ble ferdigstilt i 2025, og salgsarealet økte da til om lag 70 000 m².

## Referanser

## Eksterne lenker
* City Nord's hjemmeside
World Beside

**World Beside AS** er et norsk selskap som produserte videospillet «World Beside». Det ble etablert i desember 2006 og startet forsiktig opp i januar 2007. Sommeren 2007signerte World Bside AS en utviklingskontrakt med  utdanningsetaten i Oslo kommune samt deltakerkontrakt med StatoilHydro, noe som ga selskapet en basis for å intensivere utviklingsinnsatsen. Prosjektet har begynt for fullt fra august 2007

Spillteknologien blir utviklet av selskapets spillutviklere og baserer seg på teknologi som har blitt utviklet i en periode på ti år. Storm Studio AS står sentralt i utviklingen av de visuelle konspetene til «World Beside» og utviklingen av spillets artwork.

«World Beside» er et onlinebasert spill som er ment for tverrfaglig anvendelse i norske skoler fra 2009. Det er bygget som en ramme, hvor en kan fylle inn ulike «installasjoner» som gir elevene ulike oppgaver i flere fagoppgaver. Spillet er tett bygget på kompetansemålene i skolen.

De største eierne til selskapet er Universitetet i Oslo samt Simula Research Laboratory via deres datterselskaper Birkeland Innovasjon AS og Simula Innovation AS. Enkelte ansatte og nøkkelpersoner har også eierandeler.

Selskapet gikk konkurs i 2010.

## Eksterne lenker
*
Bioingeniøren

**Bioingeniøren** er et fagtidsskrift som leses av de fleste norske bioingeniører. Tidsskriftet har også lesere blant øvrige ansatte i medisinske laboratorier.

Tidsskriftet Bioingeniøren dekker alle områder hvor bioingeniører er sysselsatt. Tidsskriftet publiserer forskning, fagstoff, nyheter og debattinnlegg. Bioingeniøren er dermed den sentrale, norskspråklige kilden til faglig oppdatering og nyhetsstoff som er skreddersydd for målgruppen.

Papirutgaven av bladet har et opplag på cirka 7500.

**Bladets målgruppe**

Bioingeniørene er en yrkesgruppe som har kompetanse innen både teknologi og helsefag. De har hovedansvaret for det tekniske arbeidet i medisinske laboratorier og er autorisert helsepersonell.

Flertallet av bioingeniører har sitt virke innen helsetjenesten. Men bioingeniører jobber også innen bl.a. farmasøytisk industri, forskning, næringsmiddelkontroll, undervisning, veterinærmedisin og medisinsk-tekniske firmaer.

**Redaktøransvar, utgiver og abonnement**

Bioingeniøren redigeres etter Redaktørplakatens og Vær Varsom-plakatens regler for god presseskikk.

Bladet er medlem av Fagpressen. Utgiver er NITO Bioingeniørfaglig institutt, og bladet sendes gratis til instituttets medlemmer.

Ikke-medlemmer kan tegne abonnement.

### Fagfellevurdert
Bioingeniøren er et vitenskapelig tidsskrift der artikler i sjangrene Originalartikkel, Oversiktsartikkel og Kort rapport fagfellevurderes og gir publikasjonspoeng. Bladet publiserer også andre fagartikler i sjangrene Fra fagmiljøene, Resymé, Essay og Doktorgrad. Disse manuskriptene vurderes av redaksjonen.

Bioingeniøren tar imot manuskripter innen laboratoriefag, samt artikler om bioingeniørutdanning og profesjonsutvikling. Bioingeniøren publiserer artikler på norsk (bokmål og nynorsk), svensk og dansk.

**Åpent og gratis**

Bioingeniøren er et åpent tidsskrift (Open Access). Alle artikler er gratis tilgjengelige på bladets nettside, og det er gratis å publisere. Bladets vitenskapelige artikler er søkbare i Directory of Open Access Journals (DOAJ).

Bioingeniøren bruker den nettbaserte tjenesten ScholarOne Manuscripts  for innsending, behandling og fagfellevurdering av vitenskapelige artikler og andre fagartikler.

**Lisens og opphavsrett**

Alle fagartikler og vitenskapelige artikler i tidsskriftet publiseres i overenstemmelse med Creative Commons-lisensen **.** Bruken er begrenset til ikke-kommersiell aktivitet, og rettigheter til bruk ut over dette skal innhentes fra forfatter(ne) og eventuelt andre opphavspersoner tilknyttet innholdet i artikkelen. Bioingeniøren følger prinsippet om at det er de respektive forfatterne som er eier av de vitenskapelige artiklene.

Se Bioingeniørens forfatterveiledning for mer informasjon om vitenskapelige artikler og fagartikler.

**Redaksjonen:**

Ansvarlig redaktør: Svein A. Liljebakk

Journalist: Heidi Strand

Vitenskapelig redaktør: Kirsti Berg

Vitenskapelig redaktør: Anne Katrine Kvissel

## Eksterne lenker
* Fagtidsskriftet Bioingeniøren 
* Norges Ingeniør- og Teknologorganisasjon – NITO
Elvira Haaland

**Elvira Maria Nielsen Haaland** (født 1992) er norsk skuespiller fra Oslo. 

Som liten ble Haaland inkludert i NRKs skuespillerarkiv. Hun deltok i Lille frøken Norge og hadde sin TV-debut på NRK1 med *[[Sejer - svarte sekunder]]* i 2006. Hun har også medvirket som skuespiller i *[[Mio, min Mio]]* (Radioteatret NRK) og vært programleder og reporter i Lørdagsbarnetimen (NRK) over en lengre periode. Nå har hun også vært med to nye kortfilm som heter *Fordi du skal leve* og *Pyramiden*.

I 2008, 2009 og 2010 var hun aktuell i TV-serien *[[Himmelblå]]* på NRK1 i rollen som Iris.

## Referanser


## Eksterne lenker
*
Svalbardkurset

**Svalbardkurset** er et etterutdanningskurs for ansatte i Norges sentrale statsadministrasjon og andre personer som er viktige for Norges politikk og forvaltning av Svalbard.  

Kurset organiseres av Norges teknisk-naturvitenskapelige universitet (NTNU) og er et felles tiltak mellom NTNU, Norsk polarinstitutt og i senere år Universitetssenteret på Svalbard (UNIS). Gjennom årene har kurset samarbeidet med Tromsø Museum, Sysselmesteren på Svalbard, Bergmesteren for Svalbard, Store Norske Spitsbergen Kulkompani, Longyearbyen lokalstyre og Kystvakten, og dratt nytte av bidrag fra en rekke andre institusjoner og enkeltpersoner.

## Innhold
Kurset tar opp aktuelle problemstillinger knyttet til naturressurser, politikk, samarbeid, forskning, næringsdrift i regionen. Det er utviklet en ramme for kurset som følges fra år til år, mens tema og fokus fornyes hvert år ut fra aktuelle problemstillinger. Faste temaer er ferdsel, kommunikasjon og sikkerhet knyttet til aktiviteter og ferdsel i polare områder. Sikkerhetsansvarlige fra UNIS og Norsk polarinstitutt står for denne delen. Øvrige innledere på kurset er personer fra Sysselmesteren på Svalbard, lokalforvaltningen og andre spesialister i arktiske spørsmål.
 
Mange av de som deltar på kurset, er spesialister innen saksområder som har med Svalbard å gjøre, og flere bidrar samtidig som forelesere på kurset. En del av kurset bygger på at deltakerne skal gi hverandre kompetanse fra sine spesialområder.

I dag har mange av kursdeltakerne tidligere vært på Svalbard eller bor der fast. Flere av de som er ansatt i det nye Lokalstyret, i Store Norske og andre virksomheter på Svalbard, tar kurset for å bli kjent egne omgivelser og miljø.

## Historie
Kurset ble startet i 1976 av professor i naturmiljøkunnskap Olaf I. Rønning (1924-2018) ved Botanisk institutt ved den gang Den allmennvitenskapelige høgskolen, AVH på Rosenborg i Trondheim. Han startet sin vitenskapelige virksomhet på Svalbard i 1958.  

Kurset begynte som hovedfagskurs for biologistudenter og utviklet seg til et tverrfaglig kurs for å styrke kunnskap og komnetansen om Arktis og Svalbard for sentralforvaltningen (Storting og departementene).   

Kurset ble organisert i regi av KOMMIT – Komiteen for miljøvern ved Universitetet i Trondheim – som senere ble en del av NTNUs Senter for miljø og utvikling.

I gjennomsnitt har 20-22 personer deltatt i kurset hver år. 

## Eksterne lenker
*
Grunnrente

**Grunnrente** er avkastning av naturressurser. Grunnrente er et begrep fra økonomisk teori innført av Adam Smith, som også beskrev skatt på grunnrente som en skatt på en monopolinntekt. Verdien av visse innsatsfaktorer i en produksjonsprosess, kommer fra ressurser som ikke er knyttet til verdiskapningen i denne prosessen.

I Norge har vannkraftverk og petroleumsutvinning hatt grunnrenteskatt i mange år, og fra 2023 skattlegges også grunnrente fra havbruk og vindkraftverk.

## Bakgrunn
Når olje utvinnes i Nordsjøen, er for eksempel en stor del av verdien av denne prosessen ikke direkte knyttet til verdien av selve utvinningsprosessen. Det er verdien av olje i bakken, «urørt av hender», som representerer den største verdien. Slike verdier kan da regnes som fellesskapet eiendom, og grunnrenteskatt er en metode for å sikre at verdiene kommer tilbake til fellesskapet i form av skatter.

Et annet eksempel på dette er grunnrentebeskatningen av vannkraftsressurser og petroleumvirksomhet i Norge, som har følgende skattenivåer:

* Vannkraftverk: 25&nbsp;% bedriftsskatt + 33&nbsp;% grunnrenteskatt = 58&nbsp;% totalskatt.
* Petroleumsvirksomhet: 25&nbsp;% bedriftsskatt + 53&nbsp;% særskatt (2014) = 78&nbsp;% totalskatt.


Fil:Kraftværk Øvre Numedal.jpg|Vannkraft&#173;verk, som dette fra Øvre Numedal, er typisk for produksjons&#173;prosesser hvor deler av verdien er såkalt grunn&#173;rente.
Fil:StatfjordA(Jarvin1982).jpg|Olje&#173;ut&#173;vinning er et nyere eksempel, her Statfjord A-platt&#173;formen. 
Fil:Lakseoppdrett.jpg|Oppdretts&#173;anlegg for laks i Nesseby, Finnmark, nok en næring hvor deler av over&#173;skuddet er såkalt grunn&#173;rente. 


Ulike norske næringsorganisasjoners forsøkte å redusere grunnrenteskatt for oljesektoren, og å unngå innføring av grunnrentebeskatning for oppdrettsnæringen i 2019. En offentlige utredning  i 2019, NOU 2019:18 «Skattlegging av havbruksvirksomhet» (Havbruksskatteutvalget), foreslo å innføre grunnrentebeskatning på fiskeoppdrett, da hadde allerede Høyre, Venstre, Fremskrittspartiet, Arbeiderpartiet og Senterpartiet sagt nei til grunnrentebeskatning av havbruk.

Høsten 2022 foreslo Jonas Gahr Støres regjering å innføre grunnrentebeskatning fra havbruk og vindkraftverk. Dette medførte store protester fra havbruksnæringen, bl.a. fra Sjømat Norge. Detaljene i beskatningen var på høring og ble fremmet i et lovforslag 28. mars 2023. Stortinget vedtok en grunnrenteskatt på 25 % med virkning fra 1. januar 2023.

## Se også
* NOU 1992:34 «Skatt på kraftselskap» (Rødsethutvalget)
* Henry George

## Referanser


## Kilder

*
Emil Ovesen

**Emil Joakim Ovesen** var offiser i Frelsesarmeen og kaptein på Frelsesarmeens egen redningsskøyte «Catherine Booth».

For sin innsats fikk Emil Ovesen kongens fortjenstmedalje i gull samt Grunnleggerens orden (i 1925) den høyeste utmerkelse en salvasjonist kan få.

## Referanser
Dong’an

**Dong'an** kan være:

*Bydistriktet Dong'an i byprefekturet Mudanjiang i provinsen Heilongjiang i Folkerepublikken Kina
*Fylket Dong'an i byprefekturet Yongzhou i provinsen Hunan i Kina
Libo

**Libo** (kinesisk: 荔波县; pinyin: *Lìbō Xiàn*) er et fylke i provinsen Guizhou i Folkerepublikken Kina. Det er understilt det autonome prefektur  Qiannan.

I 1999 var folketallet på .

Libos karstlandskap er den del av de sørkinesiske karstformasjoner som i  2007 ble oppført på UNESCOs liste over Verdensarven.

## Referanser
Dong’an (Yongzhou)

**Dong'an** (kinesisk: 东安县; pinyin: *Dōng'ān Xiàn*) er et fylke i provinsen Hunan i Folkerepublikken Kina. Det ligger i byprefekturet Yongzhou.

I 1999 var folketallet på  innbyggere.

## Kulturminner
*Shude shanzhuang* (树德山庄) – bostedet til Tang Shengzhi (1889–1970) – ble i 2006 oppført på Folkerepublikken Kinas liste over kulturminner).

## Samferdsel
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

## Referanser


## Eksterne lenker
* Shude shanzhuang
Dong’an (Mudanjiang)

**Dong'an** (kinesisk: 东安区; pinyin: *Dōng'ān Qū*) er et bydistrikt i provinsen Heilongjiang i Folkerepublikken Kina. Det ligger i byprefekturet Mudanjiang.

Det har et areal på 566 km² og teller 190&nbsp;000 innbyggere (2004). 

## Administrative enheter
**Subdistrikter:**
*Qixing (七星街道), Xin'an (新安街道), Chang'an (长安街道), Wuxing (五星街道), Xinglong (兴隆街道)

## Referanser


## Eksterne lenker
* Infoside
Shaodong

**Shaodong** (kinesisk: 邵东县; pinyin: *Shàodōng Xiàn*) er et fylke i provinsen Hunan i Folkerepublikken Kina. Det ligger i byprefekturet Shaoyang.

I 1999 var folketallet på  innbyggere.

## Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Referanser
Worren

**Worren** er et etternavn. 303 personer het Worren til etternavn i Norge i 2023. 

Etternavnet kommer opprinnelig fra Voren gård på Sandsøya i Møre og Romsdal. Det har senere utviklet seg til Vorren, og til slutt Worren.

## Kjente personer

* Arne Worren (1924–2011), professor i spansk
* Inger Worren (1908–1997), norsk skuespiller

## Referanser
Liste over Vestfolds fylkesmenn

**Liste over Vestfolds fylkesmenn** omfatter også amtmenn i Jarlsberg og Larvik amt fra opprettelsen i 1821. Begrepene fylke og fylkesmann erstattet amt og amtmann 1. januar 1919.

Fylkesmannsembetet hadde sete i Tønsberg. Fra 1. januar 2019 ble Fylkesmannen i Vestfold og Fylkesmannen i Telemark slått sammen til Fylkesmannen i Vestfold og Telemark.

## Referanser


## Kilder

* Fylkesmannboka, regjeringen.no
* Digitalarkivet, digitalarkivet.no
* Gravminner i Norge, disnorge.no
* H. Blom Svendsen (red.): *[https://web.archive.org/web/20110724180054/http://www-bib.hive.no/tekster/sem_slagen/kulturhistorie2_2/administrasjon.html Sem og Slagen. En bygdebok]*, Tønsberg, 1963

## Eksterne lenker

* Fylkesmannen i Vestfold
Mengzi (Honghe)

**Mengzi** (kinesisk: 蒙自县; pinyin: *Méngzì Xiàn*) er et fylke i provinsen Yunnan i Folkerepublikken Kina. Det er del av det autonome prefektur Honghe.

I 1999 var folketallet på  innbyggere.

## Historie
I 1889 tvang fremmede makter tvang Qing-dynastiet til å åpne for handel med Yunnan. Det ble da åpnet et tollkontor i Mengzi. Dermed ble området også åpnet for utenlandsk innflytelse fra sør (Fransk Indokina). Byen var et viktig handelssenter frem til den franske jernbanen fra Haiphong til Kunming, påbegynt i 1906, stod ferdig i 1910. Denne jernbanen hadde sin trasé godt utenom Mengzi. 

## Tidligmenneske-funn
Knokkelfunn gjort i *Malu-hulen* (Maludong, «rødhjorthulen») i Mengzi ble gjort i 1989. De morfologiske kjennetegn på funnene skiller seg merkbart fra dagens kinesiske befolkning, men ligner derimot på gamle tidligmenneskefossiler fra Afrika. Denne gruppen funn har gitt opphav til grupperingen «Red Deer Cave people».

## Kulturminner
Det gamle tollkontoret (*Mengzi haiguan jiuzhi*, 蒙自海关旧址) ble i 2006 oppført på listen over kulturminner i Folkerepublikken Kina.

## Administrative enheter
**Storkommuner:**
* Wenlan 文澜镇, Caoba 草坝镇, Yuguopu 雨过铺镇, Xin'ansuo 新安所镇, Zhicun 芷村镇, Mingjiu for miaofolket 鸣鹫苗族镇.
**Kommuner:**
* Lengquan 冷泉镇, Qilubai for miaofolket 期路白苗族乡, Laozhai for miaofolket 老寨苗族乡, Shuitian 水田乡, Xibeile 西北勒乡.

## Samferdsel
Kinas riksvei 326 løper gjennom området. Den begynner i  Xiushan i Chongqing og går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.

## Referanser
Marius Myhre Fartum

**Marius Myhre Fartum** (født 21. november 1991) er en norsk badmintonspiller. Han representerer Haugerud IF.

Faren var aktiv badmintonspiller. Ti år gammel ble sønnen med ham på trening. Ikke lenge etter begynte Marius å spille selv. To år senere startet han med å konkurrere. Før drev han med både turn og fotball, men gikk lei. Han valgte å satse på badminton i åttende klasse, ettersom det etter hans mening er en «enklere» sport å lykkes i. Alt som femtenåring ble han tatt opp i aldersbestemt landslag og fikk delta i turneringer i utlandet.

## Meritter
* 2019: NM i badminton: gull i herresingle og mixed-double
* 2015: NM-gull i herresingle og kongepokal
* 2015: NM-sølv i double
* 2014: NM-gull i herresingle og kongepokal
* 2013: NM-gull i herresingle
* 2008: Tre NM-gull U19
* 2008: To NM-gull U17
* 2008: 1.-plass Barberg International
* 2008: 1.-plass Gorredich senior
* 2007: To NM-gull U-17
* 2007: Finaleplass NM U19

## Referanser


## Kilder
* ''Marius Myhre tok kongepokalen  i senior NM Haugerud IF
* ''Kongepokalen til Haugerud i Badminton-NM'' Haugerud IF
* Badminton-NM vinnere Norges Badmintonforbund

## Eksterne lenker
*
Johan Henrik Rye

**Johan Henrik Rye** (født 1. november 1787 i Bø i Telemark, død 14. juli 1868 i Kristiania) var en norsk jurist og politiker.

Han var amtmann i Jarlsberg og Larvik amt fra 1829 til 1833. Han ble deretter utnevnt til høyesterettsassessor. I 1834 satt han i komiteen som utarbeidet formannskapsloven.

Han ble valgt til Stortinget fra Christiania i 1836, og ble gjenvalgt i 1839, 1842 og 1845. Fra 1836 til 1837 var han stortingspresident sammen med Søren A. W. Sørenssen.

Han hadde eksamen fra Krigsskolen 1809 og juridisk embetseksamen 1812. Fra 1809 til 1814 var han premierløytnant ved Københavns infanteriregiment, da han ble innvilget avskjed som dansk offiser. Han var fra 1816 ekspedisjonssekretær i marinedepartementet, senere i finansdepartementet.

Rye var byfogd i Larvik 1828-1831. Fra 1844 til 1866 var han byskriver i Kristiania.

Han ble i 1847 utnevnt til ridder av St. Olavs Orden og forfremmet til kommandør i 1864. Han ble også tildelt den danske Dannebrogordenen og den svenske Nordstjerneordenen.

Johan Henrik Rye var sønn av oberstløytnant Mathias Andreas Rye og hustru Elisabeth Johanne Lind, og bror til den kjente offiseren Olaf Rye. Han var gift med Jacobine «Bina» Ulrica Alstrup (1784&ndash;1851). Deres datter Thale Cathrine ble gift med sin fetter, statsminister Niels Rye.

## Referanser


## Kilder
* *Den Kongelige norske Sankt Olavs orden 1847-1947*, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947
* Unneberg, Sigurd H.: ''Sem og Slagen – en bygdebok'', 1963
* Biografiske opplysninger - Norsk samfunnsvitenskapelig datatjeneste 
* Stortingspresidenter – stortinget.no

## Eksterne lenker
*
Ballington Booth

**Ballington Booth** (født 28. juli 1857 i Brighouse i England, død 5. oktober 1940) var offiser i Frelsesarmeen og en av grunnleggerne av Volunteers of America.

Ballington Booth var det tredje barnet av William og Catherine Booth, og den nest eldste av sønnene. Som tenåring begynte han å forkynne på Frelsesarmeens friluftsmøter og synge og spille på sin concertina.  Han ble oberst i Frelsesarmeen da han var 23 år gammel, og ble da satt til å lære opp de som skulle bli offiserer i Frelsesarmeen. Han flyttet senere til Australia, USA og til slutt Canada.

I 1886 giftet han seg med Maud Charlesworth, som skiftet navn til Maud Ballington Booth, og de ble snart beordret til USA. Selv om Ballington og Maud Booth spilte en stor rolle i organisering og strukturering av den nye Frelsesarmeen i USA, så forlot de Frelsesarmeen etter en uenighet mellom dem og Frelsesarmeens ledelse i London, det vil si Ballingtons far, William Booth, og hans bror, Bramwell Booth, som var farens nestkommanderende. Uenigheten ble utløst ved at ledelsen i London ønsket å flytte ekteparet fra USA, der de hadde vært en god del år. De laget da sin egen organisasjon for å nå ut til de fattige i USA. 8. mars 1896 startet de God's American Volunteers, som senere forandret navn til Volunteers of America.

På samme måte som William Booth ble kalt General i Frelsesarmeen, ble Ballington Booth kalt General i Volunteers of America. Han var i denne stillingen i 43 år, fram til sin død.

## Referanser
Chris Sharma

**Chris Omprakash Sharma** (født 23. april 1981 i Santa Cruz, California) er en profesjonell amerikansk sportsklatrer. Han er oppvokst i Santa Cruz i California, foreldre er Gita Jahn og Bob Sharma.

Fjorten år gammel vant han den nasjonale buldrekonkurransen Bouldering Nationals. Ett år senere gikk Sharma sin første rute gradert 5.14c, det høyeste nivået i det amerikanske graderingssystemet på den tiden.

I juli 2001 klatret Sharma ruten *Realization*, eller *Biographie*, (5.15a/9a+) i Ceüse i Frankrike, den gang ansett av mange som verdens hardeste rute (i ettertid er det bred aksept i klatreverdenen for at både graden 9a+ (Alexander Hubers *Open Air*, 1996), og muligens også 9b, allerede var klatret før Sharma gjorde sin førstebestigning av *Biographie*/*Realization*). Han har deretter etablert, førstebesteget eller repetert en lang rekke ruter som antas å være 5.15a og 5.15b (9a+/9b), deriblant *La Rambla* i Siurana, Spania, *Es Pontas* (en såkalt dypvannssolo-rute) i Mallorca, *Jumbo Love* i Clark Mountain, California og *First Round First Minute* i Margalef, Spania. I mars 2013 klatret Sharma sin til da hardeste rute, da han gjorde første, og pr. april 2023 eneste repetisjon av sitt eget prosjekt La Dura Dura, 9b+/5.15c, i Oliana i Catalonia. Ruta ble førstebesteget en måned tidligere av Adam Ondra, og var på den tiden regnet som den hardeste klipperute i verden. I mars 2023 gjorde Sharma sin første førstebestigning av en rute av antatt grad 9b+, med bestigningen av *Sleeping Lion* i Siurana.

I 2001 vant Sharma Boulderweltcup i München, men ble diskvalifisert etter å ha avlagt dopingprøve på THC. Sharma bosatte seg i Lleida i Spania i 2007. I 2008 var han i Norge på en foredragsturné. I 2013 opprettet Sharma et treningssenter i Santa Ana, California.

## Et utvalg av Sharmas førstebestigninger

## Priser
* 2008: Mammut Bouldering Championships
* 2007: Mammut Bouldering Championships
* 1999: X Games – Bouldering – Gullmedalje
* U.S. Bouldering Nationals

## Filmografi (utvalg)
* 2009: Progression
* 2008: The Fanatic Search
* 2007: King Lines
* 2006: Depth Charge
* 2005: Big Game
* 2005: Best of the West
* 2001/2006: Dosage Vol. 1&ndash;4

## Referanser




## Eksterne lenker
* 
* 
*
Tony Leon

**Anthony James Leon** (født 15. desember 1956) er en sørafrikansk politiker og tidligere leder for Democratic Alliance, Sør-Afrikas største opposisjonsparti. Leon vokste opp i en jødisk familie i Sør-Afrika under apartheidstyret. Han har utdanning fra Kearsney College nær Durban og ble politisk engasjert som organisator i datidens Progessive Party da han var 18 år. Leon ble leder i Democratic Alliance (da: *Democratic Party*) i 1999 og satt til 5. mai 2007, da Helen Zille tok over.

I sin tid som leder for opposisjonen var Leon svært synlig i media og ble blant annet kjent for å kritisere ANC-regjeringen under Nelson Mandela og senere Thabo Mbeki for ikke å gjøre nok med Sør-Afrikas problemer hva gjelder aids, fattigdom og arbeidsløshet.
Seljebuskmåler

**Seljebuskmåler** (*Hydriomena furcata*) er en sommerfugl i gruppen av de egentlige målere  (Geometridae). Denne måleren finnes over hele Norge bortsett fra deler av Finnmark.

## Utseende
En middelsstor (vingespenn 23 – 30&nbsp;mm), slank måler, svært variabel i fargen. **Forvingen** er oftest grågrønn med to smale, mørke tverrbånd og tallrike korte, svarte tverrstreker, men kan også være rødbrunlig på grunnfarge, eller ensfarget grå. Vingen har ofte en lys flekk nær ytterkanten, og noen ganger et markert, bredt, brunlig tverrbånd midt i vingen. **Bakvingen** er gråhvit. Larven er mørkgrå til svart, med smale, hvite lengdestriper på sidene av ryggen. Den har spredte, nokså lange, lyse børster.

## Levevis
Seljebuskmåleren finnes helst i skogkanter og andre steder der det vokser busker og småtrær. Larvene kan finnes på mange ulike busker og løvtrær, blant andre selje og blåbær. De voksne målerne flyr i juli – september, og kan dermed skilles fra den ellers meget like orebuskmåleren (*Hydriomena impluviata*) på flygetiden – orebuskmåleren flyr i mai – juni.

## Utbredelse
Arten finnes i den palearktiske sone og også i Nord-Amerika. I Norge er den vanlig over nesten hele landet, bortsett fra lengst nord og øst i Finnmark.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Hydriomena furcata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Prinsen Strandcamping

**Prinsen Strandcamping** AS var en campingplass i Ålesund kommune i Møre og Romsdal. Den var en familieeid bedrift som startet i slutten av 1920-årene. Campingplassen ligger 5 km fra Ålesund sentrum. Campingplassen ble lagt ned i 2012.

I 2024 ble området kjøpt av Ålesund kommune til bruk som fritidsområde.

## Eksterne lenker
*
Big One

**Big One** er en serie frossenpizzaer som markedsføres av Stabburet. Pizzaene kjennetegnes ved at den har en tykk bunn, og finnes i mange varianter.

Den første Big One-pizzaen (nå kjent under betegnelsen «Big One Classic») ble lansert i 1991.

I Sverige selges Big One-pizzaer under merkenavnet «Grandiosa», men de er likevel de samme som selges som «Big One» i Norge.

## Typer
* Big One Classic kom på markedet i 1995.
* Big One Double Pepperoni. (erstatta av Big One loaded pepperoni)
* Big One Home-made Style.
* Big One Hattrick ble introdusert i forbindelse med Fotball-EM i Sveits og Østerrike. (gått ut av produksjon)
* Big One Restaurant Marinert Biff. (gått ut av produksjon)
* Big One Restaurant Skinke & Chamipignon. (gått ut av produksjon)
* Big One Restaurant Premium pepperoni (gått ut av produksjon)
* Big One Tripple Cheese. (erstatta av Big One cheese) 
*Big One Hot Hawaii (gått ut av produksjon) 
*Big One Meat Lover
*Big One Spicy meat
*Big One Barbeque Chicken
* Pizza Slice er pakker med to pizzastykker.

## Referanser
Masahiko Inadomi

**Masahiko Inadomi** (1934–1982) var en japansk forfatter, oversetter og universitetslektor i japansk ved Universitetet i Oslo.

Han var den første japaneren som tok cand. philol.-graden med norsk som hovedfag ved Universitetet i Oslo, der han skrev hovedoppgaven  «Den plettfrie. En analyse av Sigurd Hoels *Møte ved milepelen*», som senere også ble utgitt i bokform. Inadomi kom til Norge i 1954. Han fortalte at det var Bjørnsons bondefortellinger som lokket ham til Norge. Inadomi ble utnevnt til universitetslektor i 1971.

«Chunichi-Inadomi-fondet for norsk-japansk kulturutveksling» er oppkalt etter ham. Fondet ble opprettet etter at den japanske avisen *Chunichi Shimbun*, som arrangerte en Edvard Munch-utstilling i Japan i 1970-71, hadde donert overskuddet av utstillingen på ¥10&nbsp;000&nbsp;000 til Universitetet i Oslo. Ledelsen for *Chunichi Shimbun* ønsket å uttrykke sin anerkjennelse for den meget store innsatsen Masahiko Inadomi ytet i forbindelse med de to Munch-utstillingene, og for norsk-japansk kulturforbindelse generelt.

Inadomi var en av drivkreftene bak «First Nordic Symposium in Japanology» som ble holdt i 1981 på Nannestad. 

Han var gift med Inger Inadomi.

## Oversettelser
* Kenzaburo Oe, *Min egen sak*, 1968 (til norsk)
* Yasunari Kawabata*, Kyoto eller De unge elskende i den gamle keiserby*, oversatt fra japansk sammen med Inger Inadomi, Dreyer, 1969
* Nic. Stang, *Edvard Munch*, 1974 (til japansk)
* *Ei haiku-innføring. Haiku. 200 norske versjonar*. Sammen med Paal-Helge Haugen, Oslo: De norske bokklubbene. (1992) (1965) 

## Referanser
Fun Light

**Fun Light** (stilisert som FUN Light) er en serie sukkerfri leskedrikk-konsentrat fra Orkla Foods Norge som kommer i flere forskjellige smaker. Drikken er søtet med de kunstige søtningsstoffene sukralose og acesulfam K.

## Smaker
### Original
* Appelsin
* Arctic Blueberry (blåbær)
* Bringebær
* Bringebær Blåbær (Bringebær og blåbær)
* Eple Pære (Eple og pære)
* Fruktfest (champagnesmak)
* Jordbær
* Jordbær Kiwi (Jordbær og kiwi)
* Lemon Lime (sitron og lime)
* Mango Lime (mango og lime)
* Peach Passion (fersken og pasjonsfrukt)
* Pink Grape (rosa grapefrukt)
* Sitrusfest (sitrus)
* Sweet Lemon Guarana (sitron og guarana)
* Tropical (ananas og graviola)
* Wild Berries (skogsbærsmak)

### Green
* Green Eple Pære (eple og pære)
* Green Bringerbær Granateple (bringebær og granateple)

### Iste
I tillegg til saft får man også iste med sitron- eller ferskensmak som man blander med vann selv.

* Ice Tea Peach (fersken)
* Green Tea (grønn te)

Man får også kjøpt ferdigblandet Fun Light ferskeniste i 1 liters kartonger.

### Squeeze
* Appelsin Mango (appelsin og mango)
* Bringebær Granateple (bringebær og granateple)

## Næringsinnhold

## Referanser


## Eksterne lenker
*
Stykkgods

**Stykkgods** er last som fraktes i enheter som kan håndteres av kran eller kjøretøyer.  Stykkgodset vil typisk være i fat, store sekker eller på paller. Slik frakt skjer for det meste med stykkgodsskip, jernbane eller lastebil.

Stykkgods skiller seg fra partilast ved at det som regel har mindre enhetsvekt og volum. Som oftest fordeles stykkgodset i standardiserte, større enheter på terminaler før utsendelse fra en region og disse enhetene kan refordeles underveis, før de til slutt distribueres fra en terminal.

## Referanser
G. Alan Marlatt

**G. Alan Marlatt** Ph.D er professor i psykologi ved University of Washington, og direktør ved *The Addictive Behaviors Research Center* ved samme universitet. Marlatts hovedfokus innenfor både forskning og klinisk arbeid, har vært vanedannende atferder som for eksempel alkoholisme og nikotinavhengighet (Marlatt, 1992), og han har utført banebrytende og viktig forskning innenfor områdene: skadereduksjon, generelle helseintervensjoner og tilbakefallsproblematikk.

## Referanser


## Litteratur
* Marlatt, G. A. (1992), *Substance Abuse: Implications of a Biopsychosocial Model for Prevention, Treatment, and Relaps* *Prevention*, American Psychological Association, Washington DC, US

## Se også
* Marlatt og Gordons kognitive atferdsmodell
* Tilbakefall
Asjett

En **asjett** er en liten tallerken. Ordet kommer fra fransk *assiette*.

Små asjetter følger gjerne kaffekopper og kan være laget av porselen, keramikk eller glass.

På dansk heter en asjett en *underkop*, fordi den er ment å settes under en kopp for å hindre drikke fra koppen i å søles ned på duken eller annet underlag.«Underkop», ''Danske ordbog

Under et formelt måltid er det gjerne dekket på en «kuvertasjett» til hver gjest. Denne settes til venstre for gaflene, og brukes til ting det ikke er hensiktsmessig å legge på tallerkenen, som smør, salat, margbein og brød.

## Referanser
Alf Saltveit

**Alf Saltveit** (født 14. juni 1946, død 18. mai 2022) var en norsk forfatter fra Saltveit utenfor Haugesund. Han gav ut en rekke bøker, i hovedsak på nynorsk. Han var utdannet lærer, men fra 1985 virket han som forfatter på heltid.

Saltveit gav ut både diktsamlinger og prosatekster. I 1989 gav han ut *Tonen som kom*, et gjendiktet utvalg av nobelprisvinneren Seamus Heaneys dikt (Solum forlag). Han gjendiktet også Paul Muldoon, Michael Krüger og Carlos Drummond de Andrade.

Han gav også ut bøker om lokale temaer og skrev mye om kulturminner i lokalpressa. Saltveit mottok Haugesund kommunes kulturstipend i 1986 og Rogaland fylkes kulturstipend i 1987.  

## Utgivelser (utvalg)
* *Tidlause år*, lyrikk, Vormedal 2016
* *Katekisme*, oppbyggelige tekster 2012
* *Temperament*, folkesanger og dikt 2011
* *Knott*, Strofer og stikk 2010
* *Stemmeskifte*, sanger og dikt 2009
* *Og så kom Diogenes*, anekdoter, Dreyer Bok, Stavanger 2008 
* *Frode møter Laotse*, samtaler, Dreyer Bok, Stavanger 2006 
* *Vårherre gjestar Haugesund*, dramaroman, Dreyer Bok, Stavanger 2005 
* *Drops for Haugesund*, Haugesund 2004 
* *Hjelpeprest Henriksen Hansens visjon*, eventyr, monologer, pastorale, Dreyer Bok, Stavanger 2003 
* *Lykke til!*, ei dokumentarisk minnebok med og om Martin Nag, Kveldsbel-eika forlag, Stavanger 2002 
* *Byen 2000*, Dreyer Bok, Stavanger 2000 
* *Vestvarsel og vistemann*, Worums forlag, Haugesund 1999 
* *Folkeliv og trollskap*, Worums forlag, Haugesund 1997 
* *Songen om Skåre*, dikt, Dreyer Bok, Stavanger 1995 
* *Til Haugalandet*, dikt, 1993 
* *Jordharmoniar*, dikt, Solum forlag, Oslo 1990 
* *Kafeen*, tekster, Dreyer Bok, Stavanger 1987 
* *Det finst alltid eit startnummer*, dikt, Samlaget, Oslo 1986 
* *Vandring*, dikt, Fonna forlag, Oslo 1983 
* *Gneistar*, dikt, Fonna forlag, Oslo 1982

## Referanser


## Kilder
*Presentasjon av Alf Saltveit i Forfatterkatalogen på Forfattersentrums nettsider

## Eksterne lenker
* Omtale på nettstedet til Haugesund folkebibliotek
*Digitaliserte bøker av Alf Saltveit i Nasjonalbiblioteket
*Artikler av Alf Saltveit i Norart
Ronald Sanderson

**Ronald Harcourt Sanderson** (født 11. desember 1876, død 17. april 1918) var en britisk roer som deltok i OL 1908 i London.

Sanderson ble olympisk mester i roing under OL 1908 i London. Han vant åtter sammen med Frederick Kelly, Albert Gladstone, Guy Nickalls, Banner Johnstone, Charles Burnell, Raymond Etherington-Smith, Henry Bucknall og Gilchrist MacLagan (styrmann).  Mannskapet representerte *Leander Club*

## OL-medaljer
* 1908  London -  **Gull** i roing, åtter

## Referanser


## Eksterne lenker
*
Inner Mongolia Yili Industrial Group

**Inner Mongolia Yili Industrial Group Company Limited** er det engelske navnet på et privateid meieriselskap i Folkerepublikken Kina. Det driver med melkeprodukter, blant annet iskrem, melkepulver, melketepulver, sterilisert melk og fersk melk under varemerket **«Yili»**. Hovedkontoret er i Hohhot i den autonome region Indre Mongolia.

Selskapet var en av offisielle sponsorer til Sommer-OL 2008.

## Referanser
Helseadferdsmodeller

Det finnes mange adferdsmodeller som blir brukt innenfor helsepsykologi (samt en rekke andre disipliner), her finner du lenker til noen av de:

## Lenker til ulike helseatferdsmodeller
*Health Action Process Approach
*Helseoppfatningsmodellen
*Den transteoretiske modellen
*Teorien om planlagt atferd
*Teorien om overveid handling

## Se også
*Helsepsykologi
Gilchrist Maclagan

**Gilchrist Stanley Maclagan** (født 5. oktober 1879, død 25. april 1915) var en britisk roer som deltok i OL 1908 i London.

Maclagan ble olympisk mester i roing under OL 1908 i London. Han var styrmann på åttern som vant, roerne var Albert Gladstone, Fredericks Kelly, Banner Johnstone, Charles Burnell, Ronald Sanderson, Raymond Etherington-Smith, Henry Bucknall og Guy Nickalls.  Mannskapet representerte *Leander Club*

## OL-medaljer
* 1908  London -  **Gull** i roing, åtter

## Referanser


## Eksterne lenker
*
Schlögener Schlinge

**Schlögener Schlinge** er en elvesving i Donau i øvre Donautal i Oberösterreich en delstat i Østerrike. Elvesvingen ligger ca. halvveis mellom Passau og Linz (mellom 2180,5 og 2186,5 strømkilometer målt fra Donaus utløp i Sulina i Romania). Den sørlige bredden ligger i kommunen Haibach ob der Donau og området kalt Schlögen. I nord grenser elven til kommunen Hofkirchen i Mühlkreis med området Au og kommunen Niederkappel med området Grafenau. 

Elven bryter seg her gjennom det bøhmiske fjellmassivet og deler av Sauwald. Etter gjennombruddsstedet følger flere elvessvinger. I elvesvingen ved Schlögen vender Donau i en skarp kurve 180 grader fra sørøstlig til nordvestlig retning, og deretter igjen i østlig retning.

Øvre Donautal blir ofte nevnt blant de vakreste og mest opprinnelige deler av Donau. Elven er likevel en del av magasinet til kraftverket i Aschach litt lenger ned i elven. Tidligere gjaldt elvesvingen ved Schlögen som ett av de farligste steder for skipstrafikken langs elven.
Elven kan på flere steder krysses med små ferger. Mellom Au og Grafenau er det laget en godt skiltet natursti. Donauradweg (sykkelruten langs Donau) går til Au. Fra Au går det videre ferge direkte over til motsatt bredd, og nedstrøms til Grafenau på venstre og Inzell på høyre bredd.

Fil:Aerial image of Schlögener Schlinge (view from the southeast).jpg|Luftfoto av Schlögener Schlinge
Fil:Schlögen 01.JPG|Schlögen
Fil:Schloegen ferry.jpg|Sykkelferge over Donau


## Eksterne lenker
*
Verdipapirisering

**Verdipapirisering** er en prosess hvor spesialforetak sammenslår og omdanner finansielle produkter til verdipapirer, som deretter selges til investorer. Felles for disse produktene er at de består av kontantstrømmer, som regel boliglån som ikke har forfalt, som i prosessen blir omdannet av til obligasjoner eller lignende før de blir solgt videre.

## Kilder
* Regjeringen.no - Verdipapirisering
Chyler Leigh

**Chyler Leigh** (født **Chyler Leigh Potts** 10. april 1982 i Charlotte i Nord-Carolina) er en amerikansk skuespiller, sanger og modell. Hun er datter av Yvonne Norton og Robert Potts.

Leigh er mest kjent for sine roller som dr. Lexie Grey i TV-serien *[[Grey's Anatomy]]* og som Alex Danvers i TV-serien ''Supergirl''. Hun har også spilt i tenåringskomedien *[[Not Another Teen Movie]]*.

20. juli 2002 giftet Leigh seg med Nathan West, og sammen har de tre barn; sønnen Noah Wilde ble født i desember 2003, datteren Tealyn Leigh ble født i september 2006, og datteren Anniston Kae ble født i mai 2009.

Chyler Leigh er bestevenn med Melissa Benoist.

## Referanser


## Eksterne lenker
* 
* 
*
Charles Krause

**Charles Krause** var en amerikansk turner og friidrettsutøver som deltok i Sommer-OL 1904.

Sammen med laget sitt, Central Turnverein fra Chicago, vant han bronse i lagkonkurransen, bak to andre amerikanske lag: Philadelphia Turngemeinde og New York Turnverein. Individuelt fikk han også sølv i tauklatring, som var olympisk gren. Også her ble han kun slått av en landsmann: George Eyser.

Andre plasseringer Krause oppnådde i 1904:
* 45.-plass i trekamp apparatturn
* 48.-plass i mangekamp sammenlagt
* 41.-plass på 100 meter
* 72.-plass i lengde
* 69.-plass i kulestøt
* 64.-plass i trekamp friidrett

## Eksterne lenker
*
Natriumcyanid

**Natriumcyanid** (N) er natrium-saltet til hydrogencyanid (blåsyre). Natriumcyanid kan blandes med saltsyre, som utvikler cyanid som lammer åndedrettsmuskelen og stopper hjertet.

Henrettelse ved hjelp av gass blir fortsatt praktisert i noen stater i USA. Her blander de kaliumcyanid og natriumcyanid i et beger med svovelsyre.

## Referanser
Windy Boats

**Windy Boats AS** er en motorbåtprodusent etablert i 1966 av Hugo Vold. De første modellene ble tegnet av Jan Herman Linge. Linge tegnet Windy-båtene helt frem til Windy 8000 på slutten av 1990-tallet. 

Windy har blant annet produsert: 
*1960-tallet 
** Windy 24 cabincruiser
** Windy 22 daycruiser
** Windy 24 daycruiser 
*1970-tallet
** Windy 20 snekke
** Windy 30 daycruiser
** Windy 27 cabincruiser
** Windy 22 halfcabin
** Windy 27 daycruiser
** Windy 22 fun cab
** Windy 24 halfcabin
** Windy 24 midcab
** Windy junior
*1980-tallet
** Windy 25 fun cab
** Windy 26 snekke
** Windy 23 fun cab
** Windy 22 sport
** Windy 8600 mid cab
** Windy 9800/9900
** Windy 7500
** Windy 7800, Windy 8000
** Windy 8800, 
*1990-tallet
** Windy 9000
** Windy 11600/38
** Windy 5900 fisherman
** Draco 1900 suntop
** Draco 27 sterling
** Draco 2200 topaz
** Draco 2500 crystal
** Draco 3400 zircon
** Windy 33 mistral
** Windy 31 scirocco
** Windy 32 scirocco
** Windy 36 grand mistral
** Windy 37 grand mistral
** Windy 41 typhoon
** Windy 43 typhoon
** Windy 31 tornado
** Windy 33 hardtop
** Windy 33 scirocco
** Windy 37 hardtop
** Windy 40 bora
** Windy 35 mistral
** Windy 35 hardtop
** Windy 28 ghibli
** Windy 25 mirage
** Windy 845 oceancraft 
*2000-tallet
** Windy 43 typhoon
** Windy 34 khamsin
** Windy 35 khamsin
** Windy 44 Chinook
** Windy 48 Triton
** Windy 52 Xanthos
** Windy 53 Balios
** Windy 58 Zephyros (2008).

## Eksterne lenker
* Windys hjemmeside
Campingplass

En **campingplass** er en virksomhet som tilbyr et sted for overnatting for campingturister. Den inneholder alltid  teltplasser og oppstillingsplasser for campingvogner og bobiler. Mange tilbyr også overnatting i campinghytter. 

Standarden på en campingplass kan variere fra et helt enkelt jorde, via campingplasser av gjennomsnittlig standard med sanitæranlegg, til store anlegg med butikker, restauranter og fritidsaktiviteter. I Norge klassifiseres campingplasser i henhold til en skala fra 1 til 5.

## Eksterne lenker
* Visitnorway.com – Klassifisering av campingplasser
John Somers-Smith

**John Robert Somers-Smith** (født 15. desember 1877, død 1. juli 1916) var en britisk roer som deltok i OL 1908 i London.

Somers-Smith ble olympisk mester i roing under OL 1908 i London. Han vant firer uten styrmann sammen med Collier Cudmore, James Angus Gillan og Duncan MacKinnon. Mannskapet representerte *Magdalen College B.C.*

Somers-Smith tjenestegjorde som kaptein ved British Army og han døde under slaget ved Somme under første verdenskrig.

## OL-medaljer
* 1908  London -  **Gull** i roing, firer uten styrmann

## Referanser


## Eksterne lenker
*
Duncan MacKinnon

**Duncan Mackinnon** (født 29. september 1887, død 9. oktober 1917) var en britisk roer som deltok i OL 1908 i London.

Mackinnon ble olympisk mester i roing under OL 1908 i London. Sammen med Collier Cudmore, James Angus Gillan og John Somers-Smith vant han firer uten styrmann. Mannskapet representerte *Magdalen College B.C.*

Mackinnon tjenestegjorde som løytnant i Scots Guards. Han døde i slaget ved Passchendaele under første verdenskrig.

## OL-medaljer
* 1908  London -  **Gull** i roing, firer uten styrmann

## Referanser


## Eksterne lenker
*
James Angus Gillan

**James Angus Gillan** (1885–1981) var en britisk roer som deltok i OL 1908 i London og 1912 i Stockholm.

Gillan ble olympisk mester i roing under OL 1908 i London. Han vant firer uten styrmann sammen med Collier Cudmore, Duncan MacKinnon og John Somers-Smith. Mannskapet representerte *Magdalen College B.C.*

Gillian tok sin andre olympiske tittel i roing under OL 1912 i Stockholm. Han var med på den britiske åtteren med roere fra klubben *Leander Club* som vant foran en annen britisk åtter.

## OL-medaljer
*  1908  London - **Gull** i roing, firer uten styrmann  Storbritannia
*  1912  Stockholm - **Gull** i roing, åtter  Storbritannia

## Referanser


## Eksterne lenker
*
Ralph Wilson

**Ralph Wilson** er navnet til flere personer:

* Ralph L. Wilson (1872&ndash;1951), norsk-amerikansk fotograf.
* Ralph Wilson (turner) (født 1880), amerikansk turner
* Ralph Elmer Wilson (1886&ndash;1960), amerikansk astronom
* Ralph Wilson (amerikansk fotball) (1918&ndash;2014), amerikansk fotballspiller og grunnlegger av Buffalo Bills
Gilbert Laws

**Gilbert Umfreville Laws** (født 6. januar 1870 død 3. desember 1918) var en britisk seiler som deltok i OL 1908 i London.

Laws ble olympisk mester med den britiske båten *Dormy* som vant 6-metersklassen. Mannskapet på båten besto av Laws, Thomas McMeekin og Charles Crichton.

## OL-medaljer
* 1908  London -  **Gull** i seiling, klasse 6 meter

## Referanser


## Eksterne lenker
*
Tysklands Grand Prix 2004

**Tysklands Grand Prix 2004** var et Formel 1-løp arrangert 23. – 25. juli 2004 på Hockenheimring i Tyskland. Det var det tolvte løpet i Formel 1-sesongen 2004.

## Klassifisering
### Løpet

**Noter til tabellen:**
# Dette var Cristiano da Mattas siste Formel 1-løp.

## Eksterne lenker
*
Green Reefers

**Green Reefers** er et norsk rederi som eier 38 og opererer 45 fryseskip. Selskapet er basert i Bergen og opererer mest i Nord-Atlanteren, med terminaler i Swinoujscie, Polen, Kaliningrad, Russland, Klaipeda, Litauen, Måløy og Træna i Norge og Tampa i Florida, USA.

Selskapet var tidligere listet på Oslo Børs. De største eiere er Caiano (33,4 %), Seatrade Partship (25,0 %) og Norchem (10,0 %). Viktigste last er fisk fra Nord-Europa, juice fra Florida, frukt fra USA og kjøtt fra Brasil til Russland.

## Referanser


## Eksterne lenker
* 
*
Charles Rivett-Carnac

**Charles James Rivett-Carnac** (født 18. februar 1853, død 9. september 1935) var en britisk seiler som deltok i OL 1908 i London.

Rivett-Carnac ble olympisk mester med sin båt *Heroine* som vant 7-metersklassen. Mannskapet på båten besto av hans kone Francis, Richard Dixon og Norman Bingley. Det var kun den britiske båten i 7-metersklassen, så mannskapet ble olympiske mestere uten å konkurrere.

## OL-medaljer
* 1908  London -  **Gull** i seiling, klasse 7 meter

## Referanser


## Eksterne lenker
*
Ralph Wilson (turner)

**Ralph Charles Wilson** (født 24. juni 1880) var en amerikansk turner som deltok i Sommer-OL 1904.

Han representerte klubben National Turnverein fra Newark i New Jersey.

Individuelt oppnådde han én bronsemedalje; i klubber (*club swinging*), som var olympisk gren. Foran ham på resultatlisten var to av hans landsmenn; Edward Hennig og Emil Voigt.

## Referanser


## Eksterne lenker
*
John Rhodes (seiler)

**John Edward Rhodes** (født 13. februar 1870 død 6. februar 1947)  var en britisk seiler som deltok i OL 1908 i London.

Rhodes ble olympisk mester med den britiske båten *Cobweb* som vant 8-metersklassen. Mannskapet på båten besto av Rhodes, Blair Cochrane, Arthur Wood, Henry Sutton og Charles Campbell. Det var fem båter i 8-metersklassen, to britiske, to svenske og en norsk. *Cobweb* vant de to første seilasene og den svenske båten *Vinga* den tredje og siste.

## OL-medaljer
* 1908  London -  **Gull** i seiling, klasse 8 meter

## Referanser


## Eksterne lenker
*
Frankrikes Grand Prix 2004

**Frankrikes Grand Prix 2004** var et Formel 1-løp arrangert fra 2. til 4. juli 2004 på Circuit de Nevers Magny-Cours i Frankrike. Det var det tiende løpet i Formel 1-sesongen 2004.

## Klassifisering
### Løpet

## Eksterne lenker
*
Storbritannias Grand Prix 2004

**Storbritannias Grand Prix 2004** var et Formel 1-løp arrangert 9. – 11. juli 2004 på Silverstone Circuit i England. Det var det ellevte løpet i Formel 1-sesongen 2004.

## Klassifisering
### Løpet

**Noter til tabellen:**
# Dette var Marc Genés siste løp i Formel 1.

## Eksterne lenker
*
USAs Grand Prix 2004

**USAs Grand Prix 2004** var et Formel 1-løp arrangert 18. – 20. juni 2004 på Indianapolis Motor Speedway i USA. Det var det niende løpet i Formel 1-sesongen 2004.

## Klassifisering
### Løpet

**Noter til tabellen:**
# Dette var Takuma Satos første pallplassering i Formel 1.
# Dette var Zsolt Baumgartners første poeng i Formel 1.
# Juan Pablo Montoya ble diskvalifisert for å starte løpet i reservebilen.
# Ralf Schumacher var involvert i en alvorlig ulykke og kunne ikke kjøre igjen på seks løp.

## Eksterne lenker
*